ആദ്യകാല സഭാപിതാക്കന്മാര്‍ - വിക്കിപീഡിയ

# ആദ്യകാല സഭാപിതാക്കന്മാര്‍

### വിക്കിപീഡിയ, ഒരു സ്വതന്ത്ര വിജ്ഞാനകോശം.

സഭാപിതാക്കന്മാര്‍, അല്ലെങ്കില്‍ ആദ്യകാലസഭാപിതാക്കന്മാര്‍ ക്രൈസ്തവ സഭയുടെ ആദ്യകാലത്ത്, പ്രത്യേകിച്ച് ആദ്യ അഞ്ചു നൂറ്റാണ്ടുകളില്‍ സഭയെ സ്വാധീനിച്ച ദൈവശാ‍സ്ത്രജ്ഞരും ലേഖകരുമായിരുന്നു. ഈ പദം പൊതുവേ സഭയിലെ പ്രബോധകരെയും ലേഖകരെയും സൂചിപ്പിക്കാ‍നാണ് ഉപയോഗിക്കുന്നത്, വിശുദ്ധരെ ആവണമെന്നില്ല. പല ആദ്യകാലസഭാപിതാക്കന്മാരുടെയും ലിഖിതങ്ങള്‍ കാനോനികമായി പരിഗണിക്കപ്പെട്ടിരുന്നെങ്കിലും പുതിയ നിയമ ഗ്രന്ഥകര്‍ത്താക്കളെ പൊതുവേ സഭാപിതാക്കന്മാരുടെ ഗണത്തില്‍ പെടുത്തുന്നില്ല.

വിശുദ്ധ അത്തനേഷ്യസിനെ ഒരു പുസ്തകത്തോടൊപ്പം ചിത്രീകരിച്ചിരിക്കുന്നു, അദ്ദേഹത്തിന്റെ പ്രബോധനങ്ങളുടെ പ്രാധാന്യം സൂചിപ്പിക്കുന്ന ഒരു ഐക്കോണിക്ക് ചിഹ്നം

ലത്തീനില്‍ എഴുതിയിരുന്നവര്‍ ലാറ്റിന്‍(സഭാ)പിതാക്കന്മാര്‍ എന്നും ഗ്രീക്കില്‍ എഴുതിയിരുന്നവര്‍ ഗ്രീക്ക്(സഭാ)പിതാക്കന്മാരെന്നും അറിയപ്പെടുന്നു. പ്രസിദ്ധരായ ലാറ്റിന്‍ സഭാപിതാക്കന്മാര്‍ തെര്‍ത്തുല്യന്‍, വിശുദ്ധ ഗ്രിഗറി, ഹിപ്പോയിലെ വിശുദ്ധ ആഗസ്തീനോസ്, മിലാനിലെ വിശുദ്ധ അംബ്രോസ്, വിശുദ്ധ ജറോം എന്നിവരാണ്; പ്രസിദ്ധരായ ഗ്രീക്ക് സഭാപിതാക്കന്മാര്‍ ലിയോണിലെ വിശുദ്ധ ഐറേനിയസ്, വിശുദ്ധ ക്രിസോസ്തോം, മൂന്നു കപ്പദോച്ചിയന്‍ പിതാക്കന്മാര്‍ എന്നിവരാണ്.

സഭയുടെ ശൈശവദശയിലെ, പ്രത്യേകിച്ച് ക്രിസ്തുവിന്റെ അപ്പസ്തോലന്മാര്‍ക്ക് ശേഷം രണ്ടു തലമുറ വരെ ഉണ്ടായിരുന്ന സഭാപിതാക്കന്മാരെ, അപ്പസ്തോലിക പിതാക്കന്മാര്‍ എന്നാണ്‌ സാധാരണയായി വിളിച്ചുപോരുന്നത്. പ്രസിദ്ധരായ അപ്പസ്തോലിക പിതാക്കന്‍മാര്‍ റോമായിലെ വിശുദ്ധ ക്ലെമെന്റ്, അന്ത്യോഖ്യയിലെ വിശുദ്ധ ഇഗ്നേഷ്യസ്, സ്മിര്‍ണയിലെ പോളിക്കാര്‍പ്പ് തുടങ്ങിയവരാണ്‌. ഡിഡാക്കെ, ഹെര്‍മസിലെ ആട്ടിടയന്‍ തുടങ്ങിയ ലിഖിതങ്ങളുടെ രചയിതാക്കള്‍ ആരെന്ന് അജ്ഞാതമാണെങ്കിലും അവ അപ്പസ്തോലിക പിതാക്കന്മാരുടെ ലേഖനങ്ങലായാണ്ട് പൊതുവേ ഗണിക്കുന്നത്.

പിന്നീട് ഗ്രീക്ക് തത്വചിന്തകന്മാരുടെ വിമര്‍ശനങ്ങള്‍ക്കും മതപീഡനങ്ങള്‍ക്കും എതിരേ ക്രിസ്തീയ വിശ്വാസം സം‌രക്ഷിക്കാന്‍ പടപൊരുതിയവരാണ് രക്തസാക്ഷിയായ വിശുദ്ധ ജസ്റ്റിന്‍, താതിയന്‍, ആതന്‍സിലെ അത്തെനാഗൊരാസ്, ഹെര്‍മിയാസ്, തെര്‍ത്തുല്യന്‍ എന്നിവര്‍.

മരുഭൂമിയിലെ പിതാക്കന്മാര്‍ ഈജിപ്തിലെ മരുഭൂമിയില്‍ ജീവിച്ചിരുന്ന ആദ്യകാല സന്യസ്തരായിരുന്നു; ഇവര്‍ അധികം ലേഖനങ്ങള്‍ എഴുതിയിരുന്നില്ലെങ്കിലും ഇവരുടെ സ്വാധീനം വളരെ വലുതായിരുന്നു. ശ്രേഷ്ഠനായ വിശുദ്ധ അന്തോനീസ്, വിശുദ്ധ പാച്ചോമിയസ് എന്നിവര്‍ ഈ ഗണത്തില്‍ പെടുന്നു. ഇവരുടെ പ്രഭാഷണ ശകലങ്ങളുടെ ഒരു വലിയ സമാഹാരമാണ്‌ Apophthegmata Patrum.

ഒരു ചെറിയ ശതമാനം സഭാപിതാക്കന്മാര്‍ മറ്റു ഭാഷകളിലും എഴുതിയിരുന്നു: ഉദാഹരണത്തിന്‌ മാര്‍ അപ്രേം സിറിയന്‍ ഭാഷയില്‍ എഴുതിയിരുന്നെങ്കിലും അദ്ദേഹത്തിന്റെ ലേഖനങ്ങള്‍ ധാരാളമായി ലത്തീനിലേക്കും ഗ്രീക്കിലേക്കും വിവര്‍ത്തനം ചെയ്യപ്പെട്ടിരുന്നു.

റോമന്‍ കത്തോലിക്കാ സഭ, 18ആം നൂറ്റാണ്ടില്‍ ജീവിച്ചിരുന്ന ഡമാസ്കസിലെ വിശുദ്ധ യോഹന്നാനെ അവസാനത്തെ സഭാപിതാവായി, അതേസമയം അടുത്ത ഗണം ക്രിസ്തീയ ലേഖകരില്‍ ആദ്യത്തെ ആളായി, ഗണിക്കുന്നു. വിശുദ്ധ ബര്‍ണാര്‍ഡും ജീവിച്ചിരുന്നത് അവസാനത്തെ സഭാപിതാക്കന്മാരുടെ എന്നറിയപ്പെടുന്ന ഈ കാലത്തായിരുന്നു.

പൗരസ്ത്യ ഓര്‍ത്തഡോക്സ് സഭയാകട്ടെ, സഭാപിതാക്കന്മാരുടെ കാലം അവസാനിച്ചിട്ടേയില്ല, അതു തുടര്‍ന്നുപോകുന്നതായി കരുതുകയും, പില്‍ക്കാലത്ത് സ്വാധീനം ചെലുത്തിയ വളരെയേറെ ലേഖകരെ ഈ ഗണത്തില്‍ പെടുത്തുകയും ചെയ്യുന്നു.

## [തിരുത്തുക] ഇവയും കാണുക

- സഭാപണ്ഡിതന്മാര്‍

## [തിരുത്തുക] പുറത്തേക്കുള്ള കണ്ണികള്‍

- സഭാപിതാക്കന്മാരുടെ പട്ടിക ReligionFacts.com-ല്‍
- സഭാപിതാക്കന്മാരുടെ പ്രവര്‍ത്തനങ്ങള്‍ ഇംഗ്ലീഷില്‍ edited by Philip Schaff, at the Christian Classics Ethereal Library
- സഭാപിതാക്കന്മാര്‍ Newadvent.org-ല്‍
- Church Fathers at the Patristics In English Project Site
- Early Church Fathers Addtional Texts Part of the Tertullian corpus.
- Excerpts from Defensor Grammaticus
- Excerpts from the Church Fathers
- The Fathers, the Scholastics, and Ourselves by von Balthasar
- Faulkner University Patristics Project A growing collection of English translations of patristic texts and high-resolution scans from the comprehensive Patrologia compiled by J. P. Migne.
- സഭാപിതാക്കന്മാരെക്കുറിച്ചുള്ള അടിസ്ഥാനവിവരണം Corunum-ല്‍
- സഭാ പിതാക്കന്മാരുടെ ലിഖിതങ്ങള്‍ www.goarch.com-ല്‍
- The Fathers of the Church: A New Translation, by Ludwig Schopp, founder and editorial director. Works hosted at the Internet Archive

Retrieved from "http://ml.wikipedia.org../../../%E0%B4%86/%E0%B4%A6/%E0%B5%8D/%E0%B4%86%E0%B4%A6%E0%B5%8D%E0%B4%AF%E0%B4%95%E0%B4%BE%E0%B4%B2_%E0%B4%B8%E0%B4%AD%E0%B4%BE%E0%B4%AA%E0%B4%BF%E0%B4%A4%E0%B4%BE%E0%B4%95%E0%B5%8D%E0%B4%95%E0%B4%A8%E0%B5%8D%E0%B4%AE%E0%B4%BE%E0%B4%B0%E0%B5%8D%E2%80%8D.html"

സൂചികകള്‍: ഉള്ളടക്കം | മതപരം | ദൈവശാസ്ത്രം | ക്രൈസ്തവം

##### Views

- ലേഖനം
- സംവാദം
- ഇപ്പോഴുള്ള രൂപം

##### ഉള്ളടക്കം

- പ്രധാന താള്‍
- പുതിയ താളുകള്‍
- സമകാലികം
- ലേഖനം തുടങ്ങുക

##### പങ്കാളിത്തം

- വിക്കി സമൂഹം
- വിക്കി പഞ്ചായത്ത്
- സംഭാവന

##### വഴികാട്ടി

- സഹായം
- മാര്‍ഗ്ഗരേഖകള്‍

##### ആശയവിനിമയം

- തല്‍സമയ സം‌വാദം

##### തിരയുക

##### ഇതര ഭാഷകളില്‍

- العربية
- Български
- Česky
- Dansk
- Deutsch
- English
- Esperanto
- Español
- Suomi
- Français
- Galego
- עברית
- Magyar
- Interlingua
- Bahasa Indonesia
- Italiano
- 日本語
- 한국어
- Nederlands
- ‪Norsk (bokmål)‬
- Polski
- Português
- Русский
- Slovenčina
- Svenska
- Українська
- 中文